ডিম্বাশয়
ডিম্বাশয় ডিম্বাণূ উৎপাদনকারী একটি প্রজনন অঙ্গ এবং স্ত্রী প্রজননতন্ত্রের একটি অংশ। মেরুদণ্ডী প্রাণীতে এটি সাধারণত একজোড়া করে থাকে। ডিম্বাশয় পুরুষের শুক্রাশয়ের সাথে সাদৃশ্যপূর্ণ। এতে গোনাড ও অন্তঃক্ষরা উভয় প্রকার গ্রন্থি-ই রয়েছে।
ডিম্বাশয় দেখতে অনেকটা ডিম্বাকার এবং মানুষে এটার আকার—দৈর্ঘে ৩ সে.মি., প্রস্থে ১.৫ সে.মি., এবং পুরুত্বে ১.৫ সে.মি.। (যেকোনো একটির জন্য) শরীরে এর অবস্থান পেলভিস বা শ্রোণীর দেয়াল ঘেষে, যাকে বলা হয় ওভারিয়ান ফসা। সাধারণত ফসার নিচে থাকে বহিঃস্থ ইলিয়াক ধমনী এবং সামনে থাকে মূত্রনালী ও অন্তঃস্থ ইলিয়াক ধমনী।
ডার্মস্টাটিয়াম
ডার্মস্টেটিয়াম একটি রাসায়নিক উপাদান যার সংকেত Ds এবং পারমাণবিক সংখ্যা ১১০। এটি একটি অত্যন্ত তেজস্ক্রিয় কৃত্রিম উপাদান। ডার্মস্টেটিয়াম ১৯৯৪ সালে জার্মানির ডার্মস্টেট শহরের কাছে জিএসআই হেল্মহোলৎজ সেন্টার ফর হেভি আয়ন রিসার্চ-এ উদ্ভাবিত হয়। ডার্মস্টেট শহরের নামেই এই পদার্থের নামকরণ করা হয় ডার্মস্টেটিয়াম।